Kraftfull radiokompis
Pluss: Stort lydbilde og klokkeklar klang, lang batteritid og sprut- og støtsikkert kabinett. Minus: Slank mellomtone og litt uraffinert finish med lyssvak skjerm. Antagelig er det lettere å finne nålen i høystakken, enn å finne en god radiomottager. Markedet flommer over av radioer med navn ingen har hørt om før, og med egenskaper som ofte faller igjennom. Særlig når man skrur dem på og hører lyden som kommer ut av de små høyttalerne. Da kan det være lurt å ta det trygge valget og kjøpe en radio fra en av de kjente produsentene. Men som alltid finnes det unntak. I Norge har utbygging av et sendernett for DAB-radio ført til en eksplosiv økning i utvalget av radioer. Det har Jensen Scandinavia naturligvis fått med seg, og i sommer lanserte de sin første bærbare digitalradio. De er egentlig store på trådløse rutere, men som mange andre ser de et marked i vekst. Den bærbare Jensen-radioen er sprutsikker, kledd i et solid grått, blått eller sort silikonmatieriale og blytung. Radioen er litegranne større enn sin nærmeste konkurrent, Tivoli Audio PAL+ BT, og har som den, inngang for analog lydkilde, hodetelefonutgang, fjernkontroll og strømming med Bluetooth.Å sammenligne den med Tivoli-radioen er helt naturlig. De har veldig like egenskaper, koster nesten det samme, og har samme formfaktor, men etter noen uker med Buddy-radioen, må jeg medgi at jeg foretrekker Tivoli-radioens brukervennlighet. Knappene svarer umiddelbart, mens Buddy-radioens silikonkledde knapper ofte trenger to trykk hvis man glemmer å trykke hardt nok. Les hele testen på Lyd & Bilde
Den lille Buddy-radioen spiller skjorten av det meste, og den gjør det lenge.